Mamadou Loum

Mamadou Loum N'Diaye (aliyezaliwa tarehe 30 Desemba, 1996) ni mchezaji wa soka wa kulipwa raia wa Senegal anayekipiga kama kiungo wa ulinzi kwa klabu ya Hispania Sporting Gijón pamoja na timu ya taifa ya Senegal.

Kazi ya klabu
Loum alicheza mechi yake ya kwanza ya kulipwa katika Segunda Liga akiwa na S.C. Braga B tarehe 15 Agosti, 2015, katika mchezo dhidi ya Gil Vicente F.C., akiingia kama mchezaji wa akiba dakika ya 70 kuchukua nafasi ya Carlos Fortes.Aliitwa mara moja kwenye kikosi cha S.C. Braga kwa ajili ya mchezo wao wa Primeira Liga ugenini dhidi ya F.C. Paços de Ferreira tarehe 23 Aprili, 2017, lakini hakutumika katika kipigo cha 3–1. Siku moja kabla ya kumbukumbu ya mwaka mmoja tangu mchezo huo, alitolewa nje kwa kadi nyekundu mwishoni mwa sare ya 2–2 nyumbani dhidi ya Académico de Viseu FC.

Kazi ya Kimataifa
Loum aliwakilisha timu ya taifa ya Senegal chini ya umri wa miaka 20 katika Kombe la Dunia la FIFA la U-20 la 2015. Alifanya mechi yake ya kwanza katika timu ya taifa ya Senegal tarehe 26 Machi, 2019 katika mchezo wa kirafiki dhidi ya timu ya taifa ya Mali, akicheza dakika zote 90 katika ushindi wa 2–1 uliochezwa Dakar.

Marejeo

Jamii:Wachezaji mpira wa Senegal